En lærer på en jysk efterskole skal i retten, fordi hun flere gange havde sex med to af sine elever.

Den 27-årige kvinde blev sidste vinter fritstillet fra Himmerlands Efterskole på grund af sit forhold til to drenge på 16 år, skriver dagbladet BT.

Og nu er Midt- og Vestjyllands Politi ved at forberede en straffesag mod læreren. Det er dog tvivlsomt, om hun bliver idømt en frihedsstraf, fortæller en anklager til avisen.

Drenge har fået bøder

De seksuelle forhold foregik både på elevernes værelser og i skolens gymnastiksal.

For drengene har sagen også fået et efterspil. De udnyttede nemlig situationen på en kriminel facon. De krævede penge for at tie stille med affæren, og over for politiet har drengene senere erkendt sig skyldige i afpresning.

Læreren gik med til at betale hver af drengene 3.000 kroner. Dem har de nu tilbagebetalt, og samtidig har de begge accepteret bøder på 1.500 kroner.

Må aldrig kunne foregå

Efterskolens forstander Lone Baadsgaard siger til BT: